DBLIVE | 12 September 2016 | Cauvery issue: SC to hear Karnataka's plea to reduce water flow to TN
Channel: DB Live
Date: 2016-09-12

कावेरी जल विवाद पर सुप्रीम कोर्ट ने कर्नाटक को थोड़ी राहत दी है.,,,कोर्ट ने कहा है कि तमिलनाडु के लिए 20 सितंबर तक हर दिन 12 हज़ार क्यूसेक पानी छोड़ा जाए. इससे पहले कोर्ट ने 5 सितंबर को कर्नाटक सरकार को आदेश दिया था कि वह अगले 10 दिन तक कावेरी नदी का रोजाना 15 हज़ार क्यूसेक पानी तमिलनाडु को सप्लाई करे. कोर्ट के इस फ़ैसले के बाद से कर्नाटक के लोगों में नाराज़गी दिखाई दे रही है. तमिलनाडु को पानी दिए जाने के विरोध में राज्य के मांड्या समेत कई शहरों में हिंसक प्रदर्शन जारी हैं...वहीं आज चेन्नई स्थित एक कर्नाटक होटल पर कथित तौर पर एक तमिल संगठन ने हमला किया गया. हमलावरों ने होटल की खिड़कियों के शीशे तोड़े और कुछ पर्चे भी छोड़े, जिसमें लिखा गया था कि अगर कर्नाटक में तमिल लोगों पर हमला किया गया, तो इसका बदला लिया जाएगा. इससे पहले रविवार को बैंगलुरू में 22 साल के एक तमिल छात्र को पीटा गया और उसका वीडियो बनाया गया. क्योंकि उसने कन्नड़ अभिनेताओं पर कथित तौर पर अभद्र टिप्पणियां कसी थीं।